Läbi kolme põlvkonna MHG-ga seotud peres sünnipäeval. Juudi-palestiina konflikti arutamisest kõrvale hoides (on mõlemale poolele tuliseid kaasaelajaid) lehitsen endise inglise keele õpetaja mälestusteraamatut, kus avastan end pildilt "Üks minu inglise keele rühmi" vms. Leht tagapool tõstavad kelmikalt jalga kunagised Morrise tantsijad keskkoolipoisid, Priit P, Rain S ja muud vähemkuulsad vilistlased. "You should try everything once, except incest and  Morris-dancing" ei kuulunud ilmselt õpetaja L-i raamatule põhisisu andnud täienduskoolituse materjalidesse.